UBA วิ่งแรง 3% ลุ้นรายได้ปี 65 โต 30% จับตาปีนี้ออลไทม์ไฮ!
UBA วิ่งแรง 3% ราคาแตะ 1.96 บ. คาดนักลงทุนเข้าซื้อเก็งกำไร ลุ้นรายได้ปี 65 โตเข้าเป้า 15-30% จับตาผลงานปี 66 ออลไทม์ไฮ เดินหน้าประมูลงานใหม่ต่อเนื่อง
UBA วิ่งแรง 3% ลุ้นรายได้ปี 65 โตเข้าเป้า 15-30% จับตาผลงานปี 66 ออลไทม์ไฮ เดินหน้าประมูลงานใหม่ต่อเนื่อง
23 ม.ค. 2566

ผู้สื่อข่าวรายงานว่า วันนี้ (23 ม.ค.66) ราคาหุ้นบริษัท ยูทิลิตี้ บิสิเนส อัลลายแอนซ์ จำกัด (มหาชน) หรือ UBA ล่าสุด ณ เวลา 11:01 น. อยู่ที่ระดับ 1.96 บาท บวก 0.06 บาท หรือ 3.16% สูงสุดที่ระดับ 1.98 บาท ต่ำสุดที่ระดับ 1.92 บาท ด้วยมูลค่าซื้อขาย 27.23 ล้านบาท

ทั้งนี้ราคาหุ้น UBA ปรับตัวขึ้น คาดนักลงทุนเข้าซื้อเก็งกำไร จากแนวโน้มผลการดำเนินงานเติบโตอย่างแข็งแกร่ง หลังนายสมชาติ สังหิตกุล ประธานเจ้าหน้าที่บริหาร UBA เปิดเผยกับ “ข่าวหุ้นธุรกิจ” ว่า ในปี 2566 บริษัทวางเป้าหมายรายได้รวมจะเติบโตราว 10-15% จากปี 65 ซึ่งเป็นการเติบโตสูงสุดเป็นประวัติการณ์นับตั้งแต่ก่อตั้งบริษัทขึ้นมา โดยมีปัจจัยบวกจากการบริหารจัดการต้นทุนที่มีประสิทธิภาพ และการขยายงานอย่างต่อเนื่อง ขณะที่ล่าสุดบริษัทได้รับงานจากการประปามูลค่า 15 ล้านบาท ส่งผลให้ปัจจุบันมีงานในมือ หรือ Backlog มูลค่ารวมแล้วประมาณ 1,300 ล้านบาท ซึ่งจะทยอยรับรู้ภายในปี 2566 ราว 500-600 ล้านบาท
โดยปัจจุบันอยู่ระหว่างเตรียมเข้าประมูลงานใหม่เพิ่มเติมอีก 3-4 โครงการ มูลค่ารวม 2,000 ล้านบาท ซึ่งเป็นงานระบบบำบัดน้ำเสียทั้งหมด ส่วนผลการดำเนินงานในปี 2565 ตนมั่นใจว่าจะเป็นไปตามเป้าหมายที่วางไว้ คือรายได้จะเติบโตที่ระดับ 15-30% โดยจะมีการประชุมคณะกรรมการบริษัทเพื่ออนุมัติงบการเงินปี 2565 และแจ้งต่อตลาดหลักทรัพย์ฯ ในวันที่ 23 กุมภาพันธ์นี้
 